CELEX: 62015TN0147
Language: da
Date: 2015-03-30 00:00:00
Title: Sag T-147/15: Sag anlagt den 30. marts 2015 — Den Tjekkiske Republik mod Kommissionen

29.6.2015   
            
            
               DA
            
            
               Den Europæiske Unions Tidende
            
            
               C 213/38
            
         Sag anlagt den 30. marts 2015 — Den Tjekkiske Republik mod Kommissionen
   (Sag T-147/15)
   (2015/C 213/63)
   Processprog: tjekkisk
   
      Parter
   
   
      Sagsøger: Den Tjekkiske Republik (ved M. Smolek, T. Müller, J. Očková og J. Vláčil, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning BUDG/B/3/RDL D(15)217973 af 20. januar 2015 om afslag på ansøgningen om fritagelse for forpligtelsen til at stille egne indtægter på et beløb af 5 3 9 76  340,00 CZK til rådighed i henhold til artikel 17, stk. 2, i Rådets forordning (EF, Euratom) nr. 1150/2000 (1), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
            
               1.
            
            
               Første anbringende vedrører tilsidesættelse af artikel 17, stk. 1 og 2, i Rådets forordning (EF, Euratom) nr. 1150/2000.
               
                           —
                        
                        
                           Sagsøgeren har i denne forbindelse gjort gældende, at Kommissionen med vedtagelsen af den anfægtede beslutning har tilsidesat artikel 17, stk. 1 og 2, i Rådets forordning nr. 1150/2000, idet den fejlagtigt konkluderede, at Den Tjekkiske Republik ikke havde truffet alle de nødvendige foranstaltninger for at stille et EU-beløb af egne indtægter til rådighed for Kommissionen, og idet den kræver tilvejebringelse af et beløb, der ikke kunne udelukkes af grunde, som ikke kunne tilskrives Den Tjekkiske Republik.
                        
                     
         
            
               2.
            
            
               Andet anbringende vedrører tilsidesættelse af artikel 41 i Den Europæiske Unions charter om grundlæggende rettigheder og af Den Tjekkiske Republiks ret til forsvar.
               
                           —
                        
                        
                           Sagsøgeren har vedrørende dette punkt gjort gældende, at Kommissionen med vedtagelsen af den anfægtede beslutning har tilsidesat artikel 41 i Den Europæiske Unions charter om grundlæggende rettigheder og Den Tjekkiske Republiks ret til forsvar, idet den ikke gjorde det muligt for Den Tjekkiske Republik at udtrykke sine synspunkter hensigtsmæssigt og effektivt.
                        
                     
         
      (1)  Rådets forordning (EF, Euratom) nr. 1150/2000 af 22.5.2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1).